Rikunarita-ORG/Wikinium huggingface dataset:
# Cadwraeth

Cadwraeth| Enghraifft o: | disgyblaeth academaidd, mudiad cymdeithasol  |
| Math | moeseg amgylcheddol, amddiffyn yr amgylchedd  |
| Dynodwyr |
|  Ffeiliau perthnasol ar Gomin Wicimedia |

Ystyr gwreiddiol y gair Cymraeg **cadwraeth** oedd gwarchodaeth neu ofal am rywun neu rywbeth, neu gadw at reol. Erbyn hyn, fe'i defnyddir i gyfateb i'r term Saesneg conservation. Gall gyfeirio at:

* Cadwraeth natur, gan gyfeirio'n benodol at gadw iechyd yr amgylchedd a'u forestydd, pysgodfeydd, cynefynoedd, biosfferau a bioamrwyiaeth.
* Cadwraeth egni
* Cadwraeth dŵr

## Cyfeiriadau
# Llwybr Arfordir Cymru

Llwybr Arfordir Cymru|  |
|  |
| Math | atyniad twristaidd, llwybr arfordirol, llwybr troed pell  |
|  |
| Daearyddiaeth |
| Sir | Cymru  |
| Gwlad | y Deyrnas Unedig  |
| Cyfesurynnau | 52.39°N 4°W  |
|  |
|  Ffeiliau perthnasol ar Comin |
| [golygwch ar Wicidata] |

*Mae'r erthygl hon am arfordir Cymru; ceir hefyd Moroedd Cymru, sy'n ymestyn o'r arfordir.*
Llwybr troed hir sy'n dilyn holl arfordir Cymru yw **Llwybr Arfordir Cymru** (Saesneg: *Wales Coast Path*), sy'n cael ei reoli gan Gyfoeth Naturiol Cymru. Mae'n ymestyn am 870 milltir (1,400 km) o gyrion Caer yn y gogledd-ddwyrain i Gas-gwent yn y de-ddwyrain.

Agorwyd y llwybr yn swyddogol ar 5 Mai 2012. Roedd yn cynnwys darnau newydd o lwybrau arfordirol ynghyd â rhai hŷn. Agorwyd Llwybr Cenedlaethol Arfordir Sir Benfro yn y de-orllewin yn 1970, Llwybr Arfordirol Ynys Môn a Llwybr Arfordir Llŷn yn 2006, a Llwybr Arfordir Ceredigion yn 2008.

Mae'n rhedeg trwy ddau Barc Cenedlaethol, tair Ardal o Harddwch Naturiol Eithriadol ac 11 o Warchodfeydd Natur Cenedlaethol.

Mae'r llwybr mor agos i’r arfordir ag y caniatâ’r gyfraith, ac yn cydymffurfio â gofynion iechyd a diogelwch, rheoli tir a chadwraeth.

## Llwybrau rhanbarthol

Mae Llwybr Arfordir Cymru wedi'i rannu'n wyth adran:

1. Gogledd Cymru ac Aber Afon Dyfrdwy (81 milltir / 132 km)
2. Ynys Môn (135 milltir / 217 km)
3. Llŷn ac Eryri (167 milltir / 264 km)
4. Ceredigion (75 milltir / 119 km)
5. Sir Benfro (182 milltir / 291 km)
6. Sir Gaerfyrddin (68 milltir / 108 km)
7. Gŵyr a Bae Abertawe (69 milltir / 111 km)
8. Arfordir De Cymru ac Aber Afon Hafren (97 milltir / 157 km)

## Oriel

* Dechrau'r llwybr ar gyrion Caer
* Y llwybr ger Cemaes, Ynys Môn
* Y llwybr ger Porth Ceiriad, Gwynedd
* Y llwybr i'r gogledd o Langrannog, Ceredigion
* Y llwbr ger Trewyddel, Sir Benfro
* Arwyddbost ger Trwyn Oxwich, Penrhyn Gŵyr
* Y llwbr ger Trwyn y Rhws, Bro Morgannwg
* Diwedd y llwybr yng Nghas-gwent
* Mae llawer o'r arfordir wedi'i ddiogelu fel Ardaloedd Cadwraeth Arbennig ac Ardaloedd Gwarchodaeth Arbennig; Cyfoeth Naturiol Cymru yw'r corff sy'n eu hamddiffyn
* Fideo o forlin (neu arfordir) Cymru, o dan y dŵr

## Cyfeiriadau

## Dolenni allanol

* Gwefan Swyddogol
* "Map Rhyngweithiol Llwybr Arfordir", Llwybr Arfordir Cymru